মঙ্গোলীয় মাফিয়ার চরিত্রে জন ওয়েন বোধহয় হলিউডের ইতিহাসে অন্যতম ভুল কাস্টিং। ছবিটা মুক্তি পেয়েছিল ১৯৫৬ সালে। কিন্তু অত বছর আগেও জন ওয়েনকে এই চরিত্রে যথেষ্ট হাস্যকর লেগেছিল। ছবির পরিচালক-প্রযোজক হাওয়ার্ড হিউজ নিজেই পরে সেটা স্বীকার করে নিয়েছিলেন। এমনকী, তিনি নিজেই চাননি, দর্শক এই ছবিটা দেখুন। সাফল্যের চুড়োয় পৌঁছে এই চরিত্রে অভিনয় করেছিলেন জন ওয়েন। অনেকেই এটাকে তাঁর পতনের শুরু বলেও মনে করেন।